Relax-pintaneulesukat, neuleohje (kuvat: Maarit O) Relax-sukat ovat fingering-vahvuiset pintaneulesukat, joissa on aikuisen noin 38-40 ja vauvan noin 3-6 kk koot. Aikuisen koossa on kolme aloitussilmukkamäärää ja voit valita niistä sen, jolla pääset tiheyteen tai sen, jolla yleensä neulot fingering-vahvuiset sukat. Jalkaosaa voit neuloa helposti omaan jalkaan sopivaksi ja vauvan koossa vauvan jalkaan sopivaksi. Näihin sukkiin pääset hyödyntämään joko minivyyhtejä tai pieniä jämälankakeriä raitoihin. Valitse langaksi fingering-vahvuinen sukkalanka kuten esimerkiksi Novita Viola ja 2 kpl minivyyhtejä (10 g) tai yksi 20 g minivyyhti tai vastaava määrä jämälankoja. Kuvassa olevat sukat on neulottu Drops Fabel langalla ja Wool Me Once Fibers minivyyhdeillä (kaksi 10 g). Minivyyhtejä kului kaksi ja vauvan sukat sai neulottua niistä langoista, jotka jäi aikuisen sukista. Vauvan sukat painavat noin 25 g, aikuisen sukat noin 53 g. Kuvan sukat on neulottu 2,5 mm sukkapuikoilla. Ohje on kirjoitettu sukkapuikoille. Vaikeusaste: Normaali Lanka: Fingering vahvuinen sukkalanka (420-400 m) = 100 g ja kaksi 10 gramman minivyyhtiä tai yksi 20 g minivyyhti, vauvan sukat vie lankaa noin 25 g ja ne saa neulottua aikuisen sukkien jäljelle jääneistä langoista Koko: Kaksi kokoa: (3-6 kk vauva) ja noin 38-40, jalkaosaa voi neuloa pidemmäksi Puikot: 2.5 mm sukkapuikot tai käsialan mukaan Menekki: (25) 53 g Tiheys: 10 cm = 26 s, 10 cm = 36 krs Suunnittelija: Maarit O (lankakerablogi@gmail.com, IG sweetsandsocks) Ladattava PDF-tiedosto. Ohjeen myyjänä toimii sen suunnittelija.